จ.ยะลา จัดพิธี 3 ศาสนามหามงคล เฉลิมพระเกียรติ เนื่องในโอกาสเฉลิมพระชนมพรรษา สมเด็จพระเจ้าอยู่หัว 28 กรกฎาคม 2560
จังหวัดยะลา จัดพิธี 3 ศาสนามหามงคล เฉลิมพระเกียรติ เนื่องในโอกาสเฉลิมพระชนมพรรษา สมเด็จพระเจ้าอยู่หัว 28 กรกฎาคม 2560
 
วันนี้ (28 ก.ค. 60) ที่ บริเวณหน้าอาคาร 3 ศาลากลางจังหวัดยะลา นายดลเดช พัฒนรัฐ ผู้ว่าราชการจังหวัดยะลา เป็นประธานในพิธีทางศาสนามหามงคล 3 ศาสนา ถวายเป็นพระราชกุศล เนื่องในโอกาสเฉลิมพระชนมพรรษา สมเด็จพระเจ้าอยู่หัว 28 กรกฎาคม 2560 ในกิจกรรมเฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ประกอบด้วยพิธีเจริญพระพุทธมนต์ ทางศาสนาพุทธ พิธีสวดดูอาร์ขอพร ทางศาสนาอิสลาม และพิธีอธิษฐานภาวนา ทางศาสนาคริสต์ พร้อมกล่าวถวายราชสดุดี เฉลิมพระเกียรติ ถวายพระพรชัยมงคล เบื้องหน้าพระบรมฉายาลักษณ์สมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อแสดงความจงรักภักดี และสำนึกในพระมหากรุณาธิคุณที่ทรงมีต่อปวงชนชาวไทย โดยมีหัวหน้าส่วนราชการ ข้าราชการพลเรือน ตุลาการ อัยการ ทหาร ตำรวจ นายกเหล่ากาชาด พนักงานรัฐวิสาหกิจ สถาบันการศึกษา ผู้นำศาสนา และประชาชนเข้าร่วม